
Nr. 4c-12/234/07.04.2021
BIROUL PERMANENT AL CAMEREI DEPUTAŢILOR

Alăturat, vă înaintăm raportul Comisiei pentru cultură, arte, mijloace de informare în masă, asupra Proiectului de Lege pentru modificarea și completarea Legii nr. 303/2008 privind aprobarea Ordonanței de urgență a Guvernului nr. 7/2008 pentru modificarea și completarea Ordonanței Guvernului nr. 39/2005 privind cinematografia, precum și pentru modificarea Legii nr. 328/2006 pentru aprobarea Ordonanței guvernului nr. 39/2005 privind cinematografia, transmis cu adresa nr.  PL - x  512 din 8 septembrie 2020 şi înregistrat la Comisie cu nr.4 c-12/234/10.04.2020.
	
	 PREŞEDINTE,

Iulian BULAI

r a p o r t

asupra Proiectului de Lege pentru modificarea și completarea Legii nr. 303/2008 privind aprobarea Ordonanței de urgență a Guvernului nr. 7/2008 pentru modificarea și completarea Ordonanței Guvernului nr. 39/2005 privind cinematografia, precum și pentru modificarea Legii nr. 328/2006 pentru aprobarea Ordonanței guvernului nr. 39/2005 privind cinematografia
         În conformitate cu prevederile art.94 și 115 alin. (1) din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă, a fost sesizată, prin adresa nr. PL x 512 din 8 septembrie 2020, cu dezbaterea pe fond, în procedură de urgență, a Proiectului de Lege pentru modificarea și completarea Legii nr. 303/2008 privind aprobarea Ordonanței de urgență a Guvernului nr. 7/2008 pentru modificarea și completarea Ordonanței Guvernului nr. 39/2005 privind cinematografia, precum și pentru modificarea Legii nr. 328/2006 pentru aprobarea Ordonanței guvernului nr. 39/2005 privind cinematografia. 
Senatul, în calitate de primă Cameră sesizată, a adoptat iniţiativa legislativă în şedinţa din 2 septembrie 2020, ca urmare a depasirii termenului de adoptare, potrivit art.75 alin.(2) teza a III-a din Constituția României republicată.


Potrivit prevederilor art. 75 alin. (1) şi (3) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 


La întocmirea prezentului raport Comisia a avut în vedere:
· avizul favorabil cu observaţii şi propuneri al Consiliului Legislativ (nr.501/26.05.2020);

· avizul negativ al Comisiei pentru administrație publică și amenajarea teritoriului (nr. 4c-7/413/26.10.2020);
· punctul de vedere negativ al Guvernului (nr. 1037/16.06.2020).
Proiectul de lege are ca obiect de reglementare modificarea şi completarea art.II pct.11 şi 12 din Legea nr.303/2008, urmărindu-se, în principal, trecerea din domeniul public al unităţilor administrativ-teritoriale locale, comunale, orăşeneşti, municipale şi al sectoarelor municipiului Bucureşti, în domeniul privat al statului şi în administrarea consiliilor locale, a sălilor şi grădinilor de spectacol cinematografic care fac obiectul unui contract de închiriere ce prevede în mod expres obligativitatea difuzării de film cinematografic.
Proiectul de lege a fost dezbătut în şedinţa Comisiei din 30 martie a.c. .
În conformitate cu prevederile art.55 din Regulamentul Camerei Deputaţilor, republicat la dezbateri a participat, în calitate de invitat, domnul Demeter Andas Istvan, secretar de stat în cadrul Ministerului Culturii. 
În urma examinării iniţiativei legislative membrii Comisiei pentru cultură, arte, mijloace de informare în masă au hotărât, cu unanimitatea voturilor parlamentarilor prezenţi, întocmirea unui raport de respingere a Proiectului de Lege pentru modificarea și completarea Legii nr. 303/2008 privind aprobarea Ordonanței de urgență a Guvernului nr. 7/2008 pentru modificarea și completarea Ordonanței Guvernului nr. 39/2005 privind cinematografia, precum și pentru modificarea Legii nr. 328/2006 pentru aprobarea Ordonanței guvernului nr. 39/2005 privind cinematografia.
În raport de obiectul şi conţinutul său, proiectul de lege face parte din categoria legilor ordinare.
Motivația respingerii se întemeiază pe următoarele considerente:
· în anul 2006, atunci când legiuitorul a decis ca aceste bunuri să treacă din domeniul privat al statului în domeniul public al unităților administrativ-teritoriale, s-a avut în vedere protejarea destinației acestor bunuri, prin adoptarea anumitor măsuri, și anume: a fost impusă autorităților administrației publice locale obligația difuzării de film cinematografic pentru o perioadă de minimum 15 ani; consiilile locale au fost obligate ca , în termen de maximum 4 ani să asigure prin investițiile necesare reabilitatrea, dotarea și modernizarea sălilor și grădinilor de spectacol cinematografic preluate și a interzis autorităților administrației publice locale, prin derogare de la dispozițiile art. 10 alin. (2) din Legea nr. 213/1998, să dispună trecerea imobilelor preluate în baza acestei legi din domeniul public în domeniul privat al respectivelor autorități administrativ-teritoriale. Totodată, a fost prevăzut faptul că, în cazul în care se constată nererspectarea de către reprezentanții autorităților administrației publice locale a obligațiilor ce le revin, conform protocoalelor de preluare încheiate, Ministerul Culturii va iniția procedurile necesare pentru trecerea respectivelor imobile din domeniul public local în domeniul privat al statului.
· din analiza normelor propuse, se constată faptul că în prezenta propunere nu există norme care să prevadă o obligativitate pentru cei care vor achiziționa aceste bunuri, de a menține scopul cultural al acestor imobile. Din modalitatea de redactare a normelor rezultă faptul că cei care achiziționează aceste imobile vor putea să le folosească ulterior în orice scop. În plus, se constată faptul că se acordă un privilegiu doar anumitor beneficiari ai contractelor de închiriere, aspect ce contravine dispozițiilor constituționale prevăzute la art. 16 alin. (1) din Constituția României, republicată. 
· cu privire la permiterea accesului la procedura de privatizare numai titularilor contractelor de închiriere care aveau obligația difuzării de film cinematografic, cu difuzare constantă și dacă s-au respectat toate clauzele contractuale, Curtea Constituțională a stabilit faptul că “a reglementa ulterior accesul la procedura de privatizare și a selecta numai pe acei titulari de contracte ce prevăd un anumit obiect de activitate echivalează cu impunerea unei condiții în mod retroactiv, de care aceștia nu aveau cunoștință la momentul încheierii lor, cu conseciința afectării egalității de șanse a tuturor operatorilor economici aflați inițial în aceeași situație juridică.”
· în ceea ce privește conținutul instrumental de prezentare și motivare, acesta nu corespunde cerințelor impuse de normele prevăzute de art. 6 și 31 din Legea nr. 24/2000. Conform dipozițiilor menționate anterior, prin prezenta propunere legislativă trebuie să se instituie reguli necesare, suficiente și posibile care să conducă la o cât mai mare stabilitate și eficineță legislativă. Soluțiile propuse trebuie să fie temeinic fundamentate, luându-se în considerare interesul social, politica legislativă a statului român și cerințele corelării cu ansamblul reglementărilor interne și ale armonizării legislației naționale cu legislația comunitară și cu tratatele internaționale la care România este parte. Din analiza expunerii de motive, sumar realizată, rezultă o insuficientă motivare a soluțiilor propuse. Astfel, în conținutul acesteia, se regăsesc teze generale, considerate premise ale prezentei inițiative legislative, care însă nu au fost dezvoltate suficient pentru a înțelege intenția de reglementare.  
	                                                                                     PREŞEDINTE, 

                      Iulian BULAI                                               

